**Christian Coleman** (s. 6. maaliskuuta 1996 Atlanta) on yhdysvaltalainen pikajuoksija ja 100 metrin maailmanmestari. 

Coleman saavutti alle 20-vuotiaiden Pan-Amerikan-mestaruuskilpailuissa pronssia 100 metrillä vuonna 2015. Hän voitti NCAA:n sisäratojen mestaruuden 200 metrillä 2016. Hän edusti Rio de Janeiron olympialaisissa 4 × 100 metrin viestin alkueräjuoksussa Yhdysvaltoja. Loppukilpailussa toisella kokoonpanolla juossut Yhdysvallat hylättiin.

Coleman voitti vuonna 2017 NCAA:n mestaruuden sisäradoilla 60 ja 200 metrillä. 60 metrillä Coleman kellotti ajan 6,45 s, ja 200 metrillä Colemanin aika oli 20,11 s. Molemmat ajat olivat hallikauden parhaat tulokset 60 ja 200 metrillä. Ulkoratojen NCAA:n mestaruuden Coleman voitti sekä 100 kuin myös 200 metrillä. Colemanin voittoaika 100 metrillä kovaan vastatuuleen (–2,1m/s) oli 10,04 s ja 200 metrillä hän kellotti ajan 20,25 s samoin vastatuuleen (–3,1m/s). 100 metrin välierissä Coleman juoksi kauden kärkiajan 9,82 s (+1,3m/s), joka on maailman kaikkien aikojen listalla 9. sijalla. Vuoden 2017 Yhdysvaltain MM-karsinnoissa Coleman sijoittui 100 sekä 200 metrillä toiseksi. 100 metrillä Coleman aika oli 9,98 s (–0,7m/s) ja 200 metrillä 20,10 s (–2,3m/s). Lontoon MM-kisoissa 2017 Coleman voitti 100 metrillä hopeaa ajalla 9,94 s. Pikaviestissä hän juoksi ankkuriosuuden Yhdysvaltojen hopeajoukkueessa.

19. tammikuuta 2018 Coleman juoksi 60 metrillä ajan 6,37 s ja alitti Maurice Greenen nimissä olleen maailmanennätyksen, mutta aikaa ei ratifioitu ennätykseksi, koska kilpailussa käytetyissä lähtötelineissä ei ollut sääntöjen vaatimia vilppilähdön ilmaisulaitteita. 18. helmikuuta 2018 Coleman juoksi Yhdysvaltain hallimestaruuskisojen loppukilpailussa ajan 6,34 s ja alitti Greenen ME-ajan 0,05 sekunnilla. Maaliskuussa hän voitti 60 metrin sisäratojen maailmanmestaruuden Birminghamissa ajalla 6,37.

Colemanin epäiltiin kesällä 2019 rikkoneen dopingsääntöjä, sillä hän oli edellisen vuoden aikana jättänyt kolme kertaa joko ilmoittamatta olinpaikkansa dopingtestaajille tai ollut eri paikassa kuin oli ilmoittanut. Sääntötulkinnan myötä ensimmäisen tapauksen ajankohta siirrettiin yli kaksi kuukautta todellista päivää (6.6.2018) aikaisemmaksi, koska Yhdysvaltain antidopingtoimisto Usadan mukaan ensimmäinen laiminlyönti tuli merkitä toisen vuosineljänneksen ensimmäiselle päivälle (1.4.2018). Näin kolmen laiminlyönnin aikajanaksi tuli yli vuosi.

Coleman voitti 100 metrin Yhdysvaltojen-mestaruuden 2019. Dohan MM-kilpailuissa 2019 hän voitti 100 metrin maailmanmestaruuden omalla ennätyksellään 9,76. Pikaviestissä hän juoksi avausosuuden Yhdysvaltojen voittaessa kultaa maan ennätysajalla 37,10.

Lokakuussa 2020 Coleman sai kahden vuoden kilpailukiellon kun häntä ei ollut kolmesti tavoitettu dopingtestiin. Coleman valitti päätöksestä urheilun kansainväliseen vetoomustuomioistuimeen, joka lyhensi kilpailukiellon 18 kuukauden pituiseksi. Kilpailukiellon alkamisajankohta on 14.5.2020.

Coleman voitti talvella 2022 Yhdysvaltojen hallimestaruuden 60 metrillä ja saavutti samalla matkalla hopeaa Belgradin sisäratojen MM-kilpailuissa. Eugenen MM-kilpailuissa 2022 hän sijoittui 100 metrillä kuudenneksi ja juoksi avausosuuden Yhdysvaltojen hopeajoukkueessa pikaviestissä. Budapestin MM-kilpailuissa 2023 hän sijoittui 100 metrillä viidenneksi ja juoksi avausosuuden kultaa voittaneessa Yhdysvaltojen 4 × 100 metrin viestijoukkueessa.

Coleman voitti sisäratojen maailmanmestaruuden 60 metrillä Glasgow'ssa 2024 ajalla 6,41.

Henkilökohtaiset ennätykset
---------------------------

### Ulkoradat

| *Laji* | *Aika* | *Paikka* | *Päivä* |
| --- | --- | --- | --- |
| 100 m | **9,76 s** | Doha | 28. syyskuuta 2019 |
| 200 m | **19,85 s** | Lexington | 27. toukokuuta 2017 |

### Sisäradat

| *Laji* | *Aika* | *Paikka* | *Päivä* |
| --- | --- | --- | --- |
| 60 m | **6,34 s** | Albuquerque | 18. helmikuuta 2018 |
| 200 m | **20,11 s** | College Station | 11. maaliskuuta 2017 |
| 300 m | **33,26 s** | Bloomington | 9. joulukuuta 2016 |

Lähteet
-------

1. ↑  Christian Coleman *utsports.com*.  Arkistoitu 7.6.2017. Viitattu 25.6.2017. (englanniksi)
2. 1 2 3 4 5 6 7  Christian Coleman Tilastopaja (vaatii kirjautumisen, maksullinen palvelu).  (englanniksi)
3. ↑  Uusitalo, Timo: Boltille jättipettymys jäähyväissatasella - Gatlin hiljensi Lontoon stadionin *Yle Urheilu*.  5.8.2017. Viitattu 6.8.2017.
4. ↑  Spoiler Alert: Christian Coleman's 6.37 60m Mark Most Definitely Won't Count as a World Record *LetsRun.com*.  22.1.2018. Viitattu 25.2.2018.
5. ↑  Niemeläinen, Jonne: Christian Coleman rikkoi 60 metrin maailmanennätyksen  19.2.2018. Yle. Viitattu 25.2.2018.
6. ↑  Hendershott, Jon: Coleman breaks world indoor 60m record at US Indoor Championships in Albuquerque *iaaf.org*.  18.2.2018. Viitattu 25.2.2018.
7. ↑  Maailman nopein mies vapautui dopingsyytöksistä porsaanreiän avulla – Christian Coleman saa nyt valmistautua rauhassa MM-kisoihin *aamulehti.fi*.  3.9.2019.  Arkistoitu 4.11.2019. Viitattu 4.11.2019.
8. ↑  Uusitalo, Timo: Satasen maailmanmestari Coleman ei saanut enää armoa – Tokion olympialaiset sivu suun *yle.fi*.  27.10.2020. Viitattu 16.4.2021.
9. ↑  Athletics Integrity Unit welcomes CAS Decision to ban Christian Coleman for 18 months *Sports Integrity Initiative*.  16.4.2021. Viitattu 16.4.2021. (englanniksi)
10. ↑  Christian Coleman v. World Athletics - CAS confirms the anti-doping rule violation but reduces the period of ineligibility to 18 months *tas-cas.org*.  16.4.2021. Viitattu 16.4.2021. (englanniksi)
11. ↑  USA, USA, USA: Kerley leads American sweep of men’s 100m in Oregon  17.7.2022. World Athletics. Viitattu 17.7.2022.

Aiheesta muualla
----------------

* Christian Coleman Kansainvälinen yleisurheiluliitto.  (englanniksi)

  

Miesten 100 metrin juoksun maailmanmestarit

|  |  |  |  |  |  |  |
| --- | --- | --- | --- | --- | --- | --- |
| 1983: Yhdysvallat Carl Lewis1987: Yhdysvallat Carl Lewis1991: Yhdysvallat Carl Lewis

 | 1993: Yhdistynyt kuningaskunta Linford Christie1995: Kanada Donovan Bailey1997: Yhdysvallat Maurice Greene

 | 1999: Yhdysvallat Maurice Greene2001: Yhdysvallat Maurice Greene2003: Saint Kitts ja Nevis Kim Collins

 | 2005: Yhdysvallat Justin Gatlin2007: Yhdysvallat Tyson Gay2009: Jamaika Usain Bolt

 | 2011: Jamaika Yohan Blake2013: Jamaika Usain Bolt2015: Jamaika Usain Bolt

 | 2017: Yhdysvallat Justin Gatlin2019: Yhdysvallat Christian Coleman2022: Yhdysvallat Fred Kerley

 | 2023: Yhdysvallat Noah Lyles

 |


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |